Keijo Korhonen

Keijo KORHONEN (n. la  en Paltamo, en la vilaĝo Melalahti, Finnlando, m. la 7-an de junio 2022 en Tusono, Arizono, Usono) estis finna sciencisto de politika historio kaj politikisto. Li laboris kiel profesoro de politika historio en Universitato de Helsinko kaj vizanta profesoro en la Universitato de Arizono. De septembro 1976 ĝis majo 1977 li estis ministro pri eksteraj aferoj de Finnlando. Kiam li estis ministro, li estis membro de la politika partio Finnlanda Centro. De 1983 ĝis 1988 li estis la oficiala reprezentanto de Finnlando ĉe la Unuiĝintaj Nacioj, posteno egalvalora al ambasadoro. Korhonen estis sendependa kandidato en la prezidanta elekto de Finnlando de 1994, konkurante kontraŭ  Paavo Väyrynen kiu estis la kandidato de la partio Finnlanda Centro. Ili ambaŭ estis membroj de la partio, sed plimulto de la partio ŝanĝiĝis al EU-membreco post kiam la partiestro Esko Aho prenis la potencon kaj subtenis EU-membrecon. Korhonen decidis labori kontraŭ EU-membreco kaj pro tio decidis partopreni en prezidant-elekto ekster sia propra partio kiu subtenis EU-membrecon. Kaj efektive, en 1995 Finnlando kune kun Aŭstrio kaj Svedio aliĝis al la Eŭropa Unio. La redaktoro Johanna Korhonen estas filino de frato de Keijo Korhonen.

Kategorio:Finnaj politikistoj